Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17505

e) RNP 4 Oldaltávolság: 55.5 km (30 tmf); Értékelés 1. alapja: Az Egyesült Államok Szövetségi Légügyi Igazgatóságának az 55.5 km (30 tmf) oldaltávolságú párhuzamos útvonal rendszer általános oldalirányú eltérés hibák jellemzői alapján, a repült óránként 5 x 10-9 számú végzetes baleset kívánatos repülésbiztonsági szint (TLS) érték fenntartásával elvégzett biztonsági vizsgálata; Értékelés 2. alapja: Az alábbiakban felsorolt minimális távközlési és légtér-felderítési előírások, amelyek gyakorlati szempontból szükségesek az 55.5 km (30 tmf) oldaltávolságú útvonal rendszer sürgősségi és kényszerhelyzeti eseményeinek kezeléséhez. Minimális ATS követelmények: NAV — A kijelölt területekre, útvonalakra vagy légiforgalmi szolgálati útvonal szakaszokra RNP 4 jogosítást írjanak elő; COM — Közvetlen légiforgalmi irányító és repülőgépvezető közötti ultrarövidhullámú (VHF) beszédüzemű vagy légiforgalmi irányító és repülőgépvezető közötti adatátviteli (CPDLC) összeköttetés; SUR — Olyan ADS rendszer, amelynek rendelkeznie kell megfelelő jelző és riasztó képességgel arra az esetre, ha az útvonal középvonaltól történő eltérés meghaladja a 9.3 km (5 tmf) távolságot. Egyéb — A bevezetés előtt végezzék el a rendszer időbeni és fizikai sértetlenségének vizsgálatát annak bizonyítására, hogy a 27.8 km (15 tmf) vagy nagyobb mértékű oldalirányú eltérések legnagyobb elfogadható aránya nem haladja meg a B-1. táblázatban található értékeket, valamint a rendszer eleget tesz az üzemeltetési és műszaki követelményeknek. A bizonyító vizsgálatot a fenti minimális navigációs, távközlési és légtérfigyelési előírások teljesítése után végezzék. A bevezetés után rendszer-felügyeleti programot kell fenntartani annak időszakonkénti rendszeres ellenőrzésére, hogy a 27.8 km (15 tmf) vagy nagyobb mértékű oldalirányú eltérések tényleges legnagyobb elfogadható aránya nem haladja meg a B-1. táblázatban található értékeket. A repülésbiztonsági rendszerfelügyeletre vonatkozó további tájékoztató a Légtér Tervezési Módszer az Elkülönítési Minimumok Meghatározásához Kézikönyvben (Doc. 9689) található. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes